procesaur/Wiki.mk huggingface dataset:
Стадион Австралија

Стадионот Австралија е стадион на кој се одржале церемониите на отворање и затворање на Летните олимписки игри 2000 како и повеќето спортски натпреварувања на Летните олимписки игри 2000 во Сиднеј, Австралија. За време на Олимписките игри стадионот имал сместивост од 110.000 места, а после Олимписките игри сместивоста била смалена на 83.500 места.
Стадионот денес го користат бројни фудбалски и крикет клубови, како и рагби клубови и клубови од австралискиот фудбал.
.pl

.pl е главен Интернет домен за Полска. Со доменот управува НАСК.
1 Второстепени домени
Функционални домени
*.com.pl, .biz.pl - комерцијални
*.net.pl
*.art.pl - уметнички
*.edu.pl - образовни
*.org.pl, .ngo.pl
*.gov.pl - владини
*.info.pl - информациски
*.mil.pl - воени
Средна согласка

Средна согласка е согласен глас што се добива кога воздухот тече по средината на устата преку јазикот. Во фонетиката, оваа класа на согласки е во противположба на страничните согласки, каде воздухот тече по страните на јазикот.
Примери за средни согласки се звучната венечна струјна согласка (мак. з) и преднонепчената приближна согласка (мак. ј). Други примери се средните струјни согласки , средните приближни согласки , трепетните согласки и средните едноударни согласки .
Во македонскиот јазик, средни се согласките: ж, з, ј, с, х и ш.
Поимот не важи за носните согласки како , бидејќи во носот не е можен страничен воздушен тек. Не постои јазик што ги реализира усните избувни согласки странично, иако неусните избувни согласки како може да имаат спореден страничен испуст. Избувните согалски по дефиниција се средни. Усните слеани согласки најчесто имаат страничен тек, бидејќи усните го попречуваат воздухот по средината, но сепак не се сметаат за странични бидејќи ниеден јазик не разликува средни и странични усни слеани согласки.
Во некои јазици, согласките може да бидат помеѓу средни и странични . На пример, јапонскиот има едноударна согласка што може да биде или средна или странична - средна кога стои пред предна самогласка, како во ''ри'' , а странична пред задна самогласка, како во ''ро'' . Претставувањето на фонемата ''r'' самко како или како дава погрешен впечаток, бидејќи изговорот се менува од едно на друго.
1 Поврзано
*Странична согласка
*Начин на творба
2 Наводи
*
.rs

.rs е главен Интернет домен за Србија. Со доменот управува Регистарот за национални интернет домени на Србија.
1 Второстепени домени
*.co.rs – корпорации
*.org.rs – цивилни организации и асоциации
*.edu.rs – образовни
*.ac.rs – академски
*.gov.rs – владини
*.in.rs – персонални
.ro

.ro — највисок семрежен домен на Романија. Со доменот управува Националната институција за Р&Д во Информатиката. Во Јули 2009 имало 430,000 .ro домени.
1 Второстепени домени
*.arts.ro
*.com.ro
*.firm.ro
*.info.ro
*.nom.ro
*.nt.ro
*.org.ro
*.rec.ro
*.store.ro
*.tm.ro
*.www.ro
Мекру

Мекру (|Mékrou) е река што тече во Бенин, Буркина Фасо, и Нигер. Реката тече покрај националниот парк „Дупло Ве“ (''fr'').
Како притока на реката Нигер, Мекру извира во Бенин и образува дел од границата помеѓу Бенин и Буркина Фасо и помеѓу Бенин и Нигер. Планираната изградба на хидроцентралата Диондионга на реката, предизвикало загриженост меѓу еколозите.
Едноударна согласка

Едноударните согласки („клепави согласки„, „тапкави согласки“) се согласки што се добиваат со едно затегање на мускулите, така што едниот творбеник (на пр. јазикот) се удира во друг.
1 Разлика од избувните и трепетните согласки
Главната разлика помеѓу избувните (запирни) согласки и едноударните се состои во тоа што тука нема насобирање на воздушен притисок зад местото на творба, па затоа нема ни избув. Во секој друг поглед, едноударната согласка е слична на краток избувен глас.
Едноударните согласки се разликуваат од трепетните гласови, бидејќи кај нив воздушниот тек предизвикува треперење на творбеникот.
2 Табела на едноударни согласки
Според Меѓународната фонетска азбука (МФА), постојат следниве едноударни согласки:
МФА, Опис, Пример
Јазик, Правопис, МФА, Значење
венечна едноударна согласка, американски англиски, latter, второспоменат
венечна странична едноударна согласка, јапонски, ラーメン, рамен
свиена едноударна согласка, варлпирски, dupa (?), ветробран
усненозабна едноударна согласка, каранг, животно
3 Наводи
*
4 Поврзано
Избувна согласка
Трепетна согласка
Google Play

Гугл плеј (поранешен Гугл Маркет; ребрендиран во март 2012) е мултимедијален сервис од „Google Inc.“, кој претставува интернет-продавница за музика, филмови, книги и апликации за Андроид. На сервисот може да се пристапи преку прелистувач, мобилна апликација и Гугл ТВ . Содржината може да биде бесплатна или наплатена на сите платформи.
1 Производи
1.1 Апликации
Бесплатните апликации се достапни низ целиот свет освен во Иран, додека наплатените апликации се достапни во 129 држави. Тие се инсталираат преку уред или далечински преку мрежното место на ''Гугл Плеј''. Според „Google“ има 450.000 апликации . Секоја апликација може да се обнови автоматски или рачно. Исто така, ''Гугл Плеј'' ги филтрира апликациите според уредот, така што може да ги видите само апликациите кои работат на уредот кој го поседувате. Апликациите кои бараат пари (купување или микротрансакциски добра) можат да се платат преку електронска картичка или директно преку операторот.
1.2 Музика и книги
На 16 ноември 2011, „Google“ го започнал сервисон Гугл Мјузик, а потоа бил вклопен во музичката секција на Андроид Маркет. Според информациите на „Google“ има стотици бесплатни песни и милион достапни за плаќање. Откако Гугл Маркет се ребрендирал во ''Гугл Плеј'', се отвориле места за музика, плејлисти и книги. Книгите може да се читаат на мрежното место на ''Гугл Плеј'', офлајн или преку апликацијата Андроид што го поддржува форматот. Според „Google“ има над три милиони е-книги, приближно 3 милиони се бесплатни, а само стотина илјади се достапни за плаќање. Сервисот за книги е достапен во Соединети Американски Држави,Обединетото Кралство, Канада, Германија, Италија, Австралија и Шпанија.
Саиф ал Адел

Саиф ал Адел (арапски: سيف العدل‎, ) е египетски експерт за експлозиви и висок член на Ал-Каеда. Роден во 1960, египетскиот државјанин е познат и како ''Мухамед Ибраим Макави'' и ''Ибрахим Ал Мадани''. Тој котира мошне високо на списокот на најбарани криминалци на ФБИ.
Саиф ал Адел е обвинет за заговор за убиство на државјани на САД, уништување објекти, имот и инсталации за државна безбедност на САД. Американците го бараат и поради неговата наводна поврзаност со бомбардирањата на американските амбасади во Танзанија и Кенија во 1998. Тој бил еден од организаторите на атентатот на египетскиот претседател Анвар ал Садат, и ја напуштил земјата во 1988 година да се приклучи на муџахедините во времето на советската инвазија во Авганистан f.
Покрај тоа што е висок командант на Ал каеда, Ал Адел наводно е поврзан и со Египетскиот исламски џихад, подружница на Ал каеда што е под глобално ембарго од страна на ООН.
Калид Шеик Мухамед

Калид Шеик Мухамед (арапски: خالد شيخ محمد‎, ) е кувајтски милитант и член на Ал-Каеда.
Пред да биде уапсен живеел во Авганистан, предводејќи ги операциите на организацијата во 1999 година. Се смета дека бил главниот одговорен во организацијата при нападите од 11 септември во САД. По неговото апсење, Мохамед бил држен како таен затвореник на ЦИА, при што бил подложен на сурови техники на испрашување, додека не бил префрлен во Гвантанамо.
Како што велат од американските воени структури, покрај признавањето на својата вмешаност во нападите од 11 септември на Вашингтон и Њујорк, тој признал и дека бил вмешан во повеќе од 30 терористички ќелии во целиот свет, вклучувајќи и планови за напад на Биг Бен во Лондон, нападот на Светскиот трговски центар во 1993 година, убиството на Даниел Перл итн.
Тој бил уапсен на 1 март 2003, во Равалпинди, Пакистан, од страна на пакистанските служби.
На 31 јули 2024 година, Калид Шеик Мохамед избегна судење за смртна казна, во замена за казна доживотен затвор.
Абу Ајуб ал Масри

Абу Ајуб ал Масри (арапски: أبو أيّوب المصري, - ) е член на Ал-Каеда и раководител на организацијата во Ирак.
Вистинскиот идентитет на Абу Ајаб ал-Масри, човекот кој го наследи Абу Мусаб ал-Заркави како водач на Ал-Каеда во Ирак останува енигма. Според Монтасер ал-Зајат, адвокат и поранешен член на исламистичката група Џамаа исламија, неговото вистинско име е Јусеф ал-Дардири.
Полусамогласка

Полусамогласка е глас како македонското j или англиското w што е фонетски сличен со самогласен глас но игра улога на граница наместо јадро на слогот.
1 Класификација
Полусамогласките сочинуваат поткласа на приближни согласки. Иако поимите понекогаш се сметаат за синонимни, не сите приближни согласки се полусамогласки. На пример,
Во Меѓународната фонетска азбука, дијакритичкиот знак што се приложува кон неслоговни самогласни букви е . Покрај ова, постојат наменски букви за четири полусамогласки што соодветствуваат на четирите затворени главни самогласни гласови:
Полусамогласка (неслоговна), Самогласка (слоговна)
(преднонепчена приближна согласка), (затворена предна незаоблена самогласка)
(уснено-преднонепчена приближна согласка), (затворена предна заоблена самогласка)
(заднонепчена приближна согласка), (затворена задна заоблена самогласка)
(усненозаднонепчена приближна согласка), (затворена задна заоблена самогласка)
Голтничката приближна согласка исто така е истоветна на полусамогласната творба на отворената задна незаоблена самогласка .
Покрај ова, некои автори ги сметаат вевните приближни согласки , за полусамогласки соодветни на еризираните самогласки како .
2 Поврзано
* Дифтонг
* Слоговна самогласка
* Самогласна група
* Зев
* Звучна уснено-заднонепчена приближна согласка
Анвар ал Авлаки

Анвар ал Авлаки (арапски: أنور العولقي‎, - ) е поранешен американски и јеменски имам.
Ал Авлаки бил американски државјанин, роден во Ново Мексико а израснат во Јемен. Како што било наведено од страна на еден агент на ФБИ, ал-Авлаки со измама добил грант за образование на Универзитетот Колорадо во раните 1990-ти, намерно ставајќи погрешно место на раѓање во прашалникот за добивање на грантот. Додека бил студент, ал-Авлаки се свртел кон радикалниот ислам и почнал да проповеда во џамиите во Сан Диего и во Форт Колинс во сојузната држава Колорадо.
Имамот го привлекол вниманието на ФБИ во 1999 година. Истрагата се сомневала дека тој контактирал со некои агенти на Ал Каеда, кои одржувале сателитска врска со Осама бин Ладен. Поради недостигот од докази, случајот бил затворен. Според ФБИ, ал-Авлаки, исто така, ја посетувал џамијата во Сан Диего, во сојузната држава Калифорнија, заедно со Наваф ал-Хазми и Калид ал-Мидхар, коишто на 11 септември 2001 го киднапирале авионот којшто потоа го урнаа врз зградата на Пентагон. Агентот на ФБИ е убеден дека ал-Авлаки однапред знаел за нападот.
Јеменските власти потврдиле дека ал-Авлаки имал средби со обвинетиот за обид за извршување терористички напад во авионот А-330 над аеродромот во Детроит на 25 декември 2009 година. Ал-Авлаки, исто така, контактирал и со мајорот Малик Хасан, лекар психијатар во американската армија, кој во 2009 година застрела 13 луѓе во воената база во Тексас.
Во средината на јануари 2011 година, јеменскиот суд во отсуство го осудил ал-Авлаки на казна затвор од десет години по обвинение за поттикнување на убиство на странски државјани и одржување врски со глобалната терористичка мрежа Ал Каеда. Директорот на Националниот контраразузнавачки центар на САД, Мајкли Лејтер, го нарече ал-Алваки центар, најуспешните промотор на екстремистички ставови на интернет, притоа тврдејќи дека имамот може да претставува најголемата закана за американската национална безбедност.
Абу Мусаб ал Заркави

Абу Мусаб Ал Заркави (арапски: أبومصعب الزرقاوي‎, - ) е член на Ал-Каеда и раководител на организацијата во Ирак.
Вистинското име на Заркави е ''Ахмед Фазил ал Халајлех''. водачот на Ал-Каеда Осама бин Ладен го назначил за свој заменик во Ирак во октомври 2004 година, по што неговата вооружена група ''Ат Тавхид ва Џихад'' се преименувала во Организација на Ал Каеда за света војна во Ирак.
По враќањето од Авганистан, кон почетокот на 1990 година Заркави презел насилна кампања за смена на монархијата во Јордан и за создавање исламска држава. Во 1996 година тој бил осуден на 15 години затвор, но три години подоцна бил ослободен со амнестија, прогласена поради крунисувањето на крал Абдула. Во 2002 година јорданскиот суд во отсуство го осудил на смрт поради заговор за напад на американски и израелски цели во Јордан. Во април 2004 година бил осуден на нова смртна казна за планирање убиство на американскиот дипломат Лоренс Фоли, убиен во Аман во 2002 година. Во декември 2005 година судот наложил трета смртна пресуда, повторно во отсуство, поради планирање самоубиствени напади на пункт на границата со Ирак.
Autodesk 3ds Max

Autodesk 3ds Max, поранешен 3D Studio Max, е 3D компјутерски графички софтвер за создавање 3D анимации,модели и слики. Развиван е од Autodesk Media and Entertainment. Има алатки за моделирање , флексибилни додатоци и може да се користи на Microsoft Windows оперативниот систем. Често се користи за развивање видео игри , ТВ реклами и визуелизација на архитектурални решенија. Понекогаш се користи за филмски ефекти и визуелизација на филмови.
Освен алатките за анимирање и моделирање, последната верзија содржи и Shader-и , глобално осветлување , кориснички интерфејс кој може да се прилагодува и свој скриптен јазик.
1 Почетокот на 3D Studio Max
''историјата на 3D Studio Max нема наводи''
Оригионалниот 3D Studio беше создаден за DOS платформата од и објавен од Autodesk. По четвртата верзија на 3D Studio DOS , производот беше развиен за Windows NT платформата со ново име „3D Studio MAX“. Оваа верзија беше создадена од истите развивачи , Yost Group но беше објавена од Kinetix - што во тоа време беше дел од Autodesk кој се занимава со мултимедија и забава. Autodesk го купува производот и интерно работи на следните две верзии. Потоа името се менува во „3ds max“ (сите мали букви). По осмата верзија , производот добива големо „М“ т.е. „3ds Max“ (големи и мали букви). Во 2009 , производот го добива логото на Autodesk , a името е „Autodesk 3ds Max“.
2 Опции
; MAXScript
: MAXScript е скриптен јазик кој може да се користи за задачи кои се повторуваат , да комбинира функционалности на софтверот на нови начини , да создава нови алатки за софтверот , нови интерфејси и многу друго. Додатоците на 3ds Max може да се напишат во MAXScript.
; Character Studio
: „Character Studio“ беше додаток на Max уште од четврата верзија и сè уште е инкорпориран во новите верзии , помаѓајќи им на корисниците да создадат виртуелни карактери. Системот работи така што се користат карактери со „скелет“(моделот се дели на коски) и се местат опции така што тие се анимираат. На овој начин може да се создадат анимации како одење многу побрзо отколку рачно.
; Scene Explorer
: „Scene Explorer“, е алатка што дава хиерархиски поглед на податоците на сцената , што помага во анализа и работа со комплексни 3D сцени. Се појавува во 3ds Max 2008 како првиот оригинален додаток што не е напишан во MAXScript туку во .NET
; General Keyframing
: 3ds Max овозможува лесно анимирање користејќи „keyframe“ , алатка што ја запамтува моменталната состојба на објектот и ја анимира според останатите состојби.Има два вида „keyframe“ Auto/Set.
; Skin
: Skin модификаторот се користи за формирање на скелет така што делови од моделот се поврзуваат со коски. На тој начин моделот движи повеќе делови што се поврзани еден со друг оддеднаш.
3 Користење во индустријата
Многу филмови се направени со овој софтвер , како Аватар и 2012 (филм) , што користат реална монтажа , но и анимација и модели од овој софтверски пакет. 3D моделите можат да се користат и во компјутерската графика за многу видео игри. Фирмите за инженерство и архитектура го користат 3ds Max за концепти како и визуелизација.
.ph

.ph — највисок семрежен домен на Филипините. Со доменот управува dotPH.
1 Второстепени домени
Управувани од dotPH
*.com.ph — бизнисменски, комерцијални
*.net.ph — интернет организации
*.org.ph — некомерцијални организации
*.i.ph — поединечни
Управувани од DOST - ASTI
*.gov.ph — владини
*.mil.ph — воени
Управувани од PHNET
*.edu.ph — образовни
.sk

.sk — највисок семрежен домен на Словачка. Со доменот управува SK-NIC. Во 2011 имало 247,000 регистрирани .sk домени. Домените можат да се регистрираат само од страна на Словачки жител или компанија регистрирана во Словачка.
Изгубен викенд

Изгубен викенд (англиски: ''The Lost Weekend'') - американски драма филм, добитник на оскар, од 1945, режиран од Били Вилдер (Billy Wilder), според сценариото на Чарлс Брекет (Charles Brackett), засновано врз истоимениот роман на Чарлс Р. Џексон. Во филмот глумат: Реј Миланд (Ray Milland), Џејн Вајман (Jane Wyman), Филип Тери (Phillip Terry), Хауард Да Силва (Howard Da Silva) и Дорис Даулинг (Doris Dowling). Во 2011 филмот бил додаден во Националниот филмски регистар во конгресната библиотека на САД. Овој филм му го донел првиот „Оскар“ на режисерот Вајлдер, а освоил уште три „Оскари“: за најдобар филм, за сценарио и за главна машка улога (Миланд). Со својата глума, Миланд (кој бил релативно непознат глумец) ги воодушевил критичарите, играјќи ја улогата реалистично и без претерување. Филмот се смета за една од најразработените студии на алкохолизмот, но некои му забележуваат на исфорсираниот среќен крај.
1 Синопсис
Дон Бирнам (го игра Миланд) сака да стане писател. Поради неуспешните обиди да ги заврши започнатите раскази, кај него се јавува несигурност и фрустрација, а како последица на тоа, запаѓа во алкохолизам. Неговиот брат Вик (го игра Тери) се обидува да му помогне така што ќе го однесе в село. Меѓутоа, Дон успева да се извлече од несаканото патување така што ја наговара свршеницата Хелен (ја игра Вајман) да појде во театар заедно со Вик. За тоа време, Дон успева да побегне и оди во блискиот бар, каде се опива, а потоа продолжува со пиењето. Најпосле, кога нема повеќе пари, најпрвин се обидува да ја украде чантата на една дама во барот, а потоа сака да ја продаде машината за пишување, но сите заложни куќи се затворени. Во очај, тој оди кај една девојка (која го сака) и од неа добива пари, но веднаш потоа, паѓа по скалите и се онесвестува. Кога се буди, дознава дека се наоѓа во болницата, во одделот за алкохоличари. Сепак, тој успева да побегне и се враќа дома, решен да изврши самоубиство, но во тоа го одвраќа Хелен, која го убедува дека може да стане успешен писател, ако пишува за своето животно искуство.
Безвучна двоуснена струјна согласка

Безвучната двоуснена струјна согласка е вид на согласен глас присутен во извесни јазици. Симболот во Меѓународната фонетска азбука за овој глас е ⟨⟩.
1 Особености
Согласката ги има следниве особености:
2 Јазици
Јазик, Збор, МФА, Значење, Белешки
ајнски, ain-Kana, баба
ангорски, agg-Latn, тело
еве, ee, тој мазнеше
ителменски, mis-Cyrl, дожд
јапонски, ja-Hani ja-Latn, распаѓање, Алофон на пред .
каинганшки, kgp-latn, семе
квама, кошница
маоански, празен
маорски, mi-Latn, родослов
одуди, kkc-Latn, кокосов орев
туркменски, tk, фабрика
шпански, андалусиско наречје, es-Latn, старите, Алофон на по .
3 Библиографија
***
4 Поврзано
* Звучна двоуснена струјна согласка
Сите луѓе на кралот

Сите луѓе на кралот (англиски: ''All the King's Men'') — американски филм од 1949 година, во режија на Роберт Росен (Robert Rossen), кој е автор и на сценариото, засновано врз истоимениот роман на Роберт Пен Ворен (Robert Penn Warren) од 1946 година. Главните улоги ги толкуваат: Бродерик Крофорд (Broderick Crawford), Џоан Дру (Joanne Dru), Џон Ајрланд (John Ireland), Џон Дерек (John Derek), Мерседес Мекембриџ (Mercedes McCambridge), Шепард Страдвик (Shepperd Strudwick), Кетрин Ворен (Katherine Warren), Ралф Дамке (Ralph Dumke), Ен Сејмур (Anne Seymour), Рејмонд Гринлиф (Raymond Greenleaf) и Флојд Мекајвори (Floyd McEvoy). Филмот бил номиниран за наградите „Оскар“ во седум категории, а победил во три (најдобар филм, најдобра главна машка улога и најдобра споредна женска улога). Романот и филмот се инспириани од политичкиот и животниот пат на гувернерот на Луизијана и сенаторот од Демократската партија, Хју Лонг, кој погинал во атентат во 1935 година. Филмот ефектно го доловува главниот лик кој од чесен човек се претвора во демагог и корумпиран политичар. Станува збор за ангажиран филм кој ги обработува правните и етичките норми во американската политика со освртв врз манипулацијата на гласачите.
1 Содржина
Вили Старк (го игра Крофорд) се кандидира на локалните избори за општински благајник, но тогаш се судира со корумпираните политичари, предводени од Тајни Дафи (го игра Дамке). Веста за тоа доаѓа до уредникот на весникот Кроникл, кој го испраќа новинарот Џек Бурден (го игра Ајрланд) да ги следи настаните. Набргу, Вили е уапсен поради недозволена јавна кампања, неговиот посвоен син Том (го игра Дерек) е претепан, а сопругата Луси (ја игра Сејмур) е отпуштена од работата во училиштето. Меѓутоа, тие непријатни настани нема да го поколебаат Вили, кој почнува да учи со цел да стане адвокат. По една несреќа во училиштето, Вили ја добива поддршката на населението и победува на изборите за гувернер, а подоцна станува и сенатор при што цело време му помага Џек. Откако ќе дојде на власт, Вили се оддалечува од народот и од чесен човек и борец за интересите на сиромашните луѓе се претвора во демагог и корумпиран политичар...
Аидис Круопис

Аидис Круопис (|Aidis Kruopis; р. ) — литвански професионален друмски велосипедист, кој вози за професионалната екипа .
1 Достигнувања
;2007
: 2. Антверпсе Хавенпејл
;2008
: 2. Краен пласман Докола Мазовша
;2010
: 9. Дварс дор Дрент
: 9. Краен пласман Делта Тур Зеланд
: 1. Дварс дор де Антверпсе Кемпен
: 9. Антверпсе Хавенпејл
: 1. Шал Селс-Мерксем
: 10. ГП Јеф Шеренс
: 2. Кампиуншап ван Вландерен
: 4. Минстерланд Џиро
;2011
: 5. Бевербек Класик
: 1. Омлоп ван хет Васланд
: 5. Хандзаме Класик
: 3. ГП де Денен
: 8. Ронд ван Дрент
: 5. Трка околу Келн
: 1. Гроте 1-Мајпрејс
: 1. Етапа 2 Трка околу Белгија
: 1. Шал Селс-Мерксем
;2012
: Тур ду Поату-Шарент
::1. Етапа 1
::1. Етапа 2
::1. Бодовен пласман
: 1. Етапа 3 Трка околу Норвешка
: 1. Етапа 4 Трка околу Полска
;2013
: 1. Етапа 2 Трка околу Турција
: 2. ГП Вазе Полдерс
;2014
: 1. Спринтерски пласман Тур де Лангкави
Одејќи по својот пат

Одејќи по својот пат е американски филм од 1944, режиран од Лио Мекери. Филмот е комедија-драма во која се обработува приказната за млад свештеник (Бинг Крозби) кој ја презема контролата на парохијата од нејзиниот основач (Бери Фитзџералд). Крозби пее пет песни во филмот. Следната година било снимено и продолжение на филмот именувано „Ѕвоната на Св. Марија“. Овој филм имал најголема заработка во 1944, рекорд кој останал непоразен до крајот на 1940-тите. По Втората светска војна, Бинг Крозби и Лио Мекери му однеле копија од филмот на ватиканскиот папа Пиј XII.
1 Награди
''Одејќи по својот пат'' бил номиниран за 10 оскари, а освоил 7 од нив:
Награда, Резултат, Победник
Најдобар филм, „Paramount Pictures“ (Лио Мекери, продуцент)
Најдобар режисер, Лио Мекери
Најдобар глумец, Бинг Крозби
Најдобар глумец, Бери Фитзџералд
Најдобро сценарио, адаптација, Френк Батлер и Френк Кавет
Најдобра приказна, Лио Мекери
Најдобар глумец во споредна улога, Бери Фитзџералд
Најдобра кинематографија, Лајонел Линдон победил Џозеф Лашили за филмот ''Лаура''
Најдобра монтажа, Лирој Стоун Победила Барбара Меклин за филмот ''Вилсон''
Најдобра оригинална песна, ''Swinging on a Star '' – Музика: Џејмс Ван Хаусен • текст: Џони Бурк
Бомбашки напад на аеродромот Бургас

Бомбашкиот напад на аеродромот Бургас се случил на 18 јули 2012 година.
Според првичните информации, најмалку седум лица загинале и дваесетина биле повредени во терористичкиот напад што се случил околу 17.23 часот на паркинг пред аеродромот во бугарскиот град Бургас. Според извештаите од бугарските медиуми, целта на нападот биле 150 израелски туристи, кои на половина час пред експлозијата долетале од Тел Авив и влегле во три автобуса со кои требало да заминат на црноморското крајбрежје. Меѓу загинатите има Израелци, но и бугарски државјанин.
Според првичните сознанија од очевидци во еден од автобусите влегол бомбаш кој активирал експлозив. Повредените лица веднаш по екплозијата биле пренесени во болницата во Бургас. Четворица од ранетите се во критична состојба. Меѓу повредените има и две бремени жени.
По експлозијата аеродромот во Бургас е затворен за сообраќај, а сите летови се пренасочени кон Варна.
1 Одговорност
Медиумите во Бугарија по настанот потстиле дека на 5 јануари се појавиле информации дека израелските власти стравуваат од терористички напади врз Израелци во Бугарија, во организација на либанската шиитска организација Хезболах, поддржана од Иран, за одмазда за убиството на нејзиниот функционер Имад Мугне.
Одговорноста за нападот сè уште никој не ја презел. Сепак, изралески медиуми посочиле прст кон Иран. Неодамна изралеските власти ја предупредиле Бугарија да ги подигне мерките на готовност, поради можност за терористички напади врз туристи од Израел.
2 Реакции
* — Премиерот на Република Бугарија, Бојко Борисов го опишал атентатот како „ужасен инцидент“ и изјавил дека целиот соств на владата го осудува тероризмот и агресијата.* — Министерот за надворешни работи на Велика Британија Вилијам Хејг го осудил нападот врз израелските туристи.* ЕУ — Високиот претставник за надворешни работи и безбедносна политика на Европската Унија* — Портпаролот на израелскиот премиер Венјамин Нетанјаху за медиумите потврдил дека станува збор за терористички напад. По ова изјава дал и самиот премиер кој исто така ги обвинил Иран за нападот и изјавил дека овој напад се случил по точно 18 години по експлозијата во Еврејскиот центар во Аргентина. На 18 јули 1994 година Хезболах подметна експлозија во Еврејскиот центар во Буенос Аирес, при што загинаа 86 лица.
* — Портпаролот на Белата куќа изјавил дека САД осудуваат секакви напади врз невини жртви, како што се децата“.* — Вицепремиерот Ивица Дачиќ го осудил терористичкиот напад и изјавил дека „овој чин докажал дека било потребно голема соработка во борба со меѓународниот тероризам.* — Министерот за надворешни работи Лорен Фабиус изразил „солидарност кон израелските власти во борбата против омразата и тероризмот“.* Хезболах — како реакција на израелските власти, Хезболах изјавил дека неговата организација не војува против туристи“.
Хамлет (1948)

„Хамлет“ е британски филм од 1948 адаптиран од исотимената трагедија на Вилијам Шекспир. Филмот е режиран од Сер Лоренс Оливие. „Хамлет“ бил вториот режиран филм на Оливие, а и втор од трите кои ги режирал и се засновани на драми од Шекспир. На инсистирање на Оливие филмот бил снимен во црно-бело. Исто така, овој филм е првиот британски филм кој освоил оскар за најдобар филм, како и првиот звучен филм на Англиски за драмата (во 1935 бил снимен филмот за Хамлет, именуван „Khoon Ka Khoon“, во Индија и бил на јазикот Урду.
1 Награди
Награда, Име
Најдобар глумец, Лоренс Оливие
Најдобра сценографија, Роџер ФјурсиКармен Дилон
Најдобар дизајн на облека, Роџер Фјурси
Најдобар филм, Џ. Артур Ренк - „Two Citis Films“(Лоренс Оливие, продуцент)
Номинација
Глумица во споредна улога, Џин Симонс
Најдобра музика, Вилијам Волтон
Најдобар режисер, Лоренс Оливие
Најдобрите години од нашиот живот

Најдобрите години од нашиот живот е американски драма филм, режиран од Вилијам Вајлер, во кој глумат Фредрик Марч, Мирна Лој, Дејна Ендрус, Тереза Рајт, Вирџинија Мајо и Харолд Расел. Во филмот се обработува приказната за тројца американски војници кој се обидуваат да си ги средат своите живот по враќањето од Втората светска војна. За продуцирањето на овој филм, Семјуел Голдвин бил инспириран откога прочитал колумна за ветерани објавена во магазинот Тајм на 7 август 1944, во која биле опишани тешкотиите на војниците по нивното враќање од војна и живеење како цивили. Голдвин најмил поранешен воен репортер за да напише сценарио. Неговото дело, најпрво било објавено како новела именувана „Слава за мене“. Подоцна, Роберт Шервуд ја адаптирал новелата на сценарио.
„Најдобрите години од нашиот живот“ освоил седум оскари во 1946, меѓу кои и оскар за најдобар филм, оскар за најдобар глумец, оскар за најдобар глумец во споредна улога, оскар за најдобра монтажа, оскар за најдобро адаптирано сценарио и оскар за најдобар резултат. Филмот веднаш добил пофални критики и набрзо станал најголемиот комерцијален успех по издавањето. Во САД и Обединетото Кралство, ''Најдобрите години од нашиот живот'' станал најпосетениот филм по издавањето на „Однесени од виорот“. Во ОК се наоѓа на шестото место на најпосетени филмови на сите времиња со продадени над 20 милиони билети. Како филм меѓу оние со највисока гледаност, при продажбата на билети ја надминал сумата од 20,4 милиони долари.
1 Награди
Награда, Резултат, Победник
Најдобар филм, „Samuel Goldwyn Productions“ (Семјуел Голдвин, продуцент)
Најдобар режисер, Вилијам Вајлер
Најдобар глумец, Фредрик Марч
Најдобро адаптирано сценарио, Роберт И. Шервуд
Најдобар глумец во споредна улога, Харолд Расел
Најдобра монтажа, Дениел Мендел
Најдобра музика, Хјуго Фридхофер
Најдобар звук, Гордон И. Сојер Победил Џон П. Ливадри за филмот ''Приказната Џолсон''
Почесна награда, На Харолд Расел
.ru

.ru — највисок семрежен домен на Русија. Со доменот управува cctld(Координатен центар за ТЛД Ру)
1 Второстепени домени
*.ac.ru - научни установи и више образование
*.com.ru - комерцијални организации
*.edu.ru - образовни
*.gov.ru - владини
*.int.ru - меѓународни организации
*.mil.ru - воени
*.net.ru - семрежни организации
*.org.ru некомерцијални организации
*.pp.ru - поединечни
;Второстепени домени за федерални субјекти во Русија
*''.adygeya''.ru
*''.bashkiria''.ru
*''.buryatia''.ru, ''.ulan-ude''.ru :
*''.grozny''.ru
*''.cap''.ru
*''.dagestan''.ru
*''.nalchik''.ru
*''.kalmykia''.ru
*''.kchr''.ru
*''.karelia''.ru, ''.ptz''.ru
*''.khakassia''.ru
*''.komi''.ru
*''.mari-el''.ru, ''mari''.ru, ''.joshkar-ola''.ru
*''.mordovia''.ru
*''.yakutia''.ru
*''.vladikavkaz''.ru
*''.kazan''.ru, ''.tatarstan''.ru
*''.tuva''.ru
*''.izhevsk''.ru, ''.udmurtia''.ru, ''.udm''.ru
*''.altai''.ru
*''.kamchatka''.ru
*''.khabarovsk''.ru, ''.khv''.ru
*''.kuban''.ru
*''.krasnoyarsk''.ru
*''.perm''.ru
*''.marine''.ru, ''.vladivostok''.ru
*''.stavropol''.ru, ''.stv''.ru
*''.chita''.ru
*''.amur''.ru
*''.arkhangelsk''.ru
*''.astrakhan''.ru
*''.belgorod''.ru
*''.bryansk''.ru
*''.chelyabinsk''.ru, ''.chel''.ru
*''.ivanovo''.ru
*''.irkutsk''.ru
*''.koenig''.ru
*''.kaluga''.ru
*''.kemerovo''.ru
*''.kirov''.ru, ''.vyatka''.ru
*''.kostroma''.ru
*''.kurgan''.ru
*''.kursk''.ru
*''.lipetsk''.ru
*''.magadan''.ru
*''.mosreg''.ru
*''.murmansk''.ru
*''.nnov''.ru
*''.nov''.ru
*''.novosibirsk''.ru, ''.nsk''.ru
*''.omsk''.ru
*''.orenburg''.ru
*''.oryol''.ru
*''.penza''.ru
*''.pskov''.ru
*''.rnd''.ru
*''.ryazan''.ru
*''.samara''.ru
*''.saratov''.ru
*''.sakhalin''.ru, ''.yuzhno-sakhalinsk''.ru
*''.e-burg''.ru, ''.yekaterinburg''.ru
*''.smolensk''.ru
*''.tambov''.ru
*''.tver''.ru
*''.tomsk''.ru, ''.tom''.ru, ''.tsk''.ru
*''.tula''.ru
*''.tyumen''.ru
*''.simbirsk''.ru
*''.vladimir''.ru
*''.volgograd''.ru, ''.tsaritsyn''.ru
*''.vologda''.ru
*''.cbg''.ru, ''.voronezh''.ru, ''.vrn''.ru
*''.yaroslavl''.ru
*''.msk''.ru
*''.spb''.ru
*''.bir''.ru, ''.jar''.ru
*''.chukotka''.ru
*''.surgut''.ru
*''.yamal''.ru
;Географски секундарни домени
*''.amursk''.ru : Амурск
*''.baikal''.ru : Баикал регион
*''.cmw''.ru : Кисловодск, Пјатигорск, Јесентуки, Зхелезноводск
*''.fareast''.ru
*''.jamal''.ru : Јамал
*''.kms''.ru : Комсомолск
*''.k-uralsk''.ru : Каменск-Уралски
*''.kustanai''.ru : Кустанаи
*''.kuzbass''.ru : Кузнетск Басин
*''.magnitka''.ru : Магнитогорск
*''.mytis''.ru : Мутиши
*''.nakhodka''.ru : Накходка
*''.nkz''.ru : Новокузнетск
*''.norilsk''.ru : Нориљск
*''.snz''.ru : Снежниск
*''.oskol''.ru : Стари Оскол
*''.pyatigorsk''.ru : Пјатигорск
*''.rubtsovsk''.ru : Рубтсовск
*''.syzran''.ru : Сизран
*''.tlt''.ru : Тољјати
*''.vdonsk''.ru : Волгодонск
*''.zgrad''.ru : Зеленоград
.zm

.zm — највисок семрежен домен на Замбија. Со доменот управува ЗАМНЕТ.
1 Второстепени домени
*.ac.zm: Академски институции
*.co.zm: Комерцијални
*.com.zm: Комерцијални
*.edu.zm: Образовни
*.gov.zm: Владини
*.net.zm: Интернет организации
*.org.zm: Некомерцијални организации
*.sch.zm: Школи
Хелфранцкирх

Хелфранцкирх — општина во источна Франција во регионот Алзас, во областа Горна Рајна.
По податоците од 1999 година во општината Хелфранцкирх живееле 760 жители, а густината на населениот била . Општината се простира на површина од . Се наоѓа на средна надморска височина од 400 м. Максимални 428, а минимални 330 м.
Шато д’Олон

Шато д’Олон — населено место во францускиот регион Лоара, во департманот Вандеја.
Според податоците од 2006 година, бројот на населението бил 13.420, а густината на населението 430 жит/км<sup>2</sup>.
1 Наводи
*
Шампо

Шампо — населба и општина во северозападна во регионот Бретања во северозападна Франција. Населбата се наоѓа во департманот Ил и Вилен, која припаѓа на перфектурата Рен.
Според податоците од 1991 година во општината живееле 420 жители, а густината на населението била 42 ж/км<sup>2</sup>. Оштината се простира на површина од 9,83 км<sup>2</sup>. Се наоѓа на средна надморска височина од 86 метри, при што максималната изнесува 116, а минималната 49 метри.
Санта Елена (Еквадор)

Санта Елена е град во југозападниот дел на Еквадор, и е главен град на покраината Санта Елена и на кантонот со истото име.
На пописот од 2001 година, во градот живеат 27.351 жител.
.pe

.pe — највисок семрежен домен на Перу. Со доменот управува РЦП.
1 Второстепени домени
Почнувајќи од 8 декември 2007 регистарот на домени од Перу прифаќа регистрации директно на второ ниво.
* edu.pe: Образовни
* gob.pe: Владини
* nom.pe: Поединечни
* mil.pe: Воени
* sld.pe: Здравствени
* org.pe: Организациони
* com.pe: Комерцијални
* net.pe: Семрежни услужници
Турда

Турда — град во Романија. Тој се наоѓа во средишниот дел на земјата, во историската покраина Трансилванија. Турда е втор град по значење во областа Клуж.
Турда според пописот од 2002 година има 57.726 жители.
1 Природни услови
Градот Турда се наоѓа во среднишниот дел на историската покраина Трансилванија, околу 30 км јужно од Клуж, седиштето на округот.
Турда се наоѓа во средишната котлина Трансилванија, на реката Арјеш, на местото каде реката излегува на планина Бихор.
2 Население
Етничките Романци го сочинуваат мнозинството население на градот Турда (84%), а од малцинствата се присутни Унгарци (10%) и Роми (5%).
.ws

.ws — највисок семрежен домен на Самоа. Со доменот управува SamoaNIC, за Министерството за надворешни работи на владата на Самоа.
1 Второстепени домени
*.org.ws - Организации
*.gov.ws - Владини
*.edu.ws - Образовни
Палатализација

Палатализацијата, (омекнување, палатизација) е јазичен поим со кој се опфаќаат два различни процеси кога еден глас, најчесто согласка, се изговара така што јазикот е во близина на непцето.
Во фонетиката, „палатизирана согласка“ е согласка која се изговата со палатална (непчена) споредна творба. Ова значи дека согласката е проследена од еден призвук кој е сличен на гласот . Ова е видливо, на пример, во полскиот збор „kiedy“, каде буквата „к“ е проследена од гласот „ј“. Во македонскиот оваа палатизација може да се сретне кај странски зборови, како на пример во името „Кјото“.
Другиот начин на палатизација е од интерес за историската лингвистика и често се нарекува гласовна промена. При овој вид на палатизација, местото на создавање на согласките се поместува или придвижува кон непцето, т.е. ''палатално''. Оваа промена е како резултат на присуството на гласот /j/ или самогласка по согласката. Такви се буквите „ќ“ или „ѓ“ во македонскиот.
Палатизацијата од двата вида е распространета низ јазиците во светот, но изразувањето и терминологијата на истата е различа. Така на пример, во словенските јазици, гласовите од палатизацијата од првиот вид се нарекуваат „меки согласки“, а гласовите од палатизацијата од вториот вид се нарекуваат „тврди согласки“.
Поретко се сретнува и поимот „палатизирана самогласка“, поим кој се користи да се означи самогласка која станала предна и затворена.
1 Видови
Теоретски, палатизацијата означува:
*фонетски поим на со на една согласка со која јазикот е издигнат кон тврдото непце и гребенот за време на изговарање на согласката. Таквите согласки се фонетски палатизирани и според МФА тие се означуваат со , како на пример за палатизиран глас [t].
*чест процес на изедначување, или резултат од таков процес, според кој самогласки или гласот се изговараат на предната позиција при изговорот.
Првото може да е резултат на второто, но често тие се различни. Една самогласка може да „палатизира“ согласка, но резултатот може да не е палатизирана согласка во фонетска смисла. Фонетски палатизирана согласка може да се појави без разлика на близината на предната самогласка.
2 Поврзано
* Јотација
* Гласовна промена
* Едначење по звучност
* Фонетика и фонологија
Leave Me Alone

„Leave Me Alone“ е осмиот сингл на Мајкл Џексон од албумот Bad, издаден во 1989 година. Песната се наоѓа само на CD верзијата и никогаш не е издаден како сингл во САД. Песната доживеа голем успех во Велика Британија и го зазеде 44 место на списокот на најпродавани во Британија 1989. Песната се појавува во еден дел од филмот на Џексон Мунвокер. „Leave me alone“ е повторно издадена во 2006 година. Песната не е изведена ни на еден концерт од Џексон.
Березина (река)

Березина (Belarusian: Бярэ́зіна, |Березина́) е река во Белорусија и притока на реката Днепар.
Реката е втора река по должина во Белорусија, по Днепар. Низ својот тек, тече само во Белорусија.
1 Градови во кои тече
* Бабрујск
* Борисов
* Светлахорск
2 Историско значење
* Војската на Наполеон Бонапарт претрпела тежок пораз (околу 36,000 жртви) при поминувањето на реката во ноември 1812 година, за време на неговото повлекување од Русија. Од тогаш зборот "Березина" се користи во Францускиот јазик како синоним за "катастрофа".
* Војската на Карл XII ја поминала реката на 25 јуни 1708 година, за време на неговиот поход против Петар Велики во Големата северна војна.
* Во Полско-советската војна во 1920 година, на Березина се воделе тешки битки, а на 7 јуни, Црвената армија ја преминала реката и ја присилила полската војска да се повлече.
Кучевишка Бара

Кучевишка Бара е скопска населба која се наоѓа на левата страна на реката Вардар, веднаш до населбата Радишани. Јужно од Кучевишка Бара се наоѓа населбата Бутел, додека источно населбата Бел Камен. На север води патот кон соседното село Кучевиште. Населбата територијално припаѓа на Општина Бутел, но административно се води во општина Чучер-Сандево.
Во минатото оваа населба се викала Бошњани, и денес брои околу 1.500 жители.
Smooth Criminal

„Smooth Criminal“ е седмиот сингл на албумот Bad од Мајкл Џексон. Песната содржи брзи делови и текстот на песната е во врска со некоја жена, Ени, која е нападната. Како сингл е издаден во 1988 година и го зазема 7 место во САД. Од тогаш песната стана една од најпознатите на Мајкл. Синглот повторно е издаден во 2006 година и три години пред тоа на албумот Number ones.
Течна согласка

Течни согласки (ликвиди) се класа на согласки што ги опфаќа страничните и вевните (ротски) согласки.
Македонскиот јазик има три течни фонеми: две странични (л), (љ) и една вевна (р).
1 Во европските јазици
Многу европски јазици имаат една странична и една вевна фонема. Македонскиот и некои други како српскохрватскиот, грчкиот и италијанскиот имаат повеќе од две. Јазиците на Пиринејскиот Полуостров имаат по четири: , , и венечна трепетна согласка (освен португалскиот, каде четвртата е грлена трепетна или струјна согласка). Трети пак, како рускиот и ирскиот, разликуваат палатализирани (омекнати) странични–вевни парови од нивните непалатализирани (или веларизирани) пандани (на пр. (л-р и ль-рь) во рускиот).
2 Остатокот од светот
Во другите делови од светот, највеќе јазици имаат по две течни согласки, освен северноамериканските и австралиските јазици. Во Северна Америка, највеќето јазици немаат вевни гласови, но затоа имаат голем број на странични гласови &ndash; иако највеќето се попречни странични гласови, а не течни. Речиси сите австралиски јазици се многу богати со течни согласки - некои имаат дури по седум. These typically include dental, alveolar, retroflex and palatal laterals, and as many as three rhotics.
Од друга страна, постојат многу домородни јазици во Амазонската Долина и источна Северна Америка, како и неколку во Азија и Африка, што воопшто немаат течни согласки. Полинезиските јазици имаат само по една, која може да биде странична или вевна.
3 Потекло на поимот
Граматичарот Дионисиј Тракиски (170 – 90 п.н.е.) ги опишал фонемите во старогрчкиот јазик како ὑγρος (хигрос = „влажни, течни“). Се смета дека ова се однесува на тоа што тие делуваат „лизгаво“ врз метарот во класичните стихови кога се јавуваат како втора буква во согласна група.
4 Поврзано
* Начин на творба
* Список на теми од фонетиката
5 Наводи
*
Кристијан Ѕенони

Кристијан Ѕенони (роден на 23 април 1977 во Трескоре Балнеарио, Бергамо) — италијански фудбалски тренер и поранешен фудбалер, .
1 Животопис
Тој е брат близнак на Дамијано Ѕенони, кој исто така бил професионален фудбалер и со кого заедно играле во екипата на на почетокот од нините кариери.
2 Титули
2.0.1 Јувентус
* Серија А : 2
: 2001-2002, 2002-2003
* Суперкуп на Италија : 2
: 2002, 2003
Dirty Diana

„Dirty Diana“ е песна на американскиот текстописец и пејач Мајкл Џексон од неговиот седми студиски албум „Bad“. Песната ја издаде Епик рекордс на 18 април 1988 како петти сингл од споменатиот албум. Продуценти на песната биле Квинси Џонс и Џексон, кој и ја напишал. Текстот на песната говори за група на девојки а композицијата е од умерено темпо. „Dirty Diana“ генерално добила позитивни критики. Песната исто така била комерцијално успешна ширум светот во 1988 година и зазема прво место на американскиот „Билборд хот 100“ листа и се наоѓа меѓу десетте најдобри во Обединетото Кралство, Франција, Италија и Нов Зеланд. „Dirty Diana“ е петти и последен број еден сингл од албумот „Bad“ на врвот на „Билборд хот 100“ листата, после смртта на Џексон песната повторно се најде на топ-листите. Музичкиот спот е снимен во текот на еден од концертите на Џексон и е издаден во 1988.
Данди

Данди е град во Шкотска. Со 143 090 жители Данди е четврти град по големина во Шкотска.
Се наоѓа на северниот брег на естуарот на реката Теј, близу источниот брег на Северно Море.
1 Историја
Данди првин било мало населено место каде први се населиле Пикти пред 3 500 години. Тој регион бил познат под името Алектум. Името Данди потекнува од Dùn Dèagh, што значи „тврдина на Теј“. Градот Данди во 1191 година добил статус на кралски град. Подоцна Едвард I го поништил тој статус, па затоа Роберт Брус ја заменил со нова во 1327 година. Данди во 1545 година станал град со ѕидини поради периодот на непријателствата. Поголемиот дел од градот бил разоран во 1574 година со англиските поморски бомбардирања. За време на Шкотската граѓанска војна во 1645 година, градот бил под опсада. Во 1651 година генералот Монк за време на третата англиска граѓанска војна извршил инвазија. Поголем дел тогаш бил унитен, а многу луѓе настрадале.
Данди многу се развил во периодот на индустриска револуција, најмногу поради индустријата на југа. До крајот на 19 век поголемиот број од градските работници работела на многу фабрики на јута и повржаните индустрии. Положбата на Данди на естуарот овозможувал лесен транспорт на јута од Индија. Исто така лесно било одстапно маслото од кито, кое било потребно во процесот на производство на јута.
2 Стопанство
Околу 13,5% од работно способното население сѐ уште работи во класичниот индустриски сектор. Биомедицинската и софтверската индустрија имаа силен пораст од 1950-ите години и Данди денес остварува 10% од британската дигитална забавна ундустрија.
3 Култура
ВО градот е седиштето на Шкотскиот играчки театар, а многу често гостува и кралскиот шкотски народен орекстар.
Макманусовата галерија е градена во готскис тил, која претставува музеј и уметничка галерија.
Макси Лопес

Максимилиано Гастон Лопес (роден на 3 април 1984), попознат како Макси Лопес — аргентински фудбалер, напаѓач на Удинезе во Серија А.
Лопес има аргентински и италијански пасош.
1 Титули
Ривер Плејт
* Торнео Клаусура: (3) 2001–2002, 2002–2003, 2003–2004
Барселона
*Ла Лига: (2) 2004–2005, 2005–2006
*Суперкуп на Шпанија: (1) 2005
*Лига на Шампиони: (1) 2005–2006
Подмет

Подмет, субјект или вршител на дејството — еден од двата главни елементи на една дел-реченица. Подметот го врши дејството на реченицата, кое се изразува со прирокот. Подметот има граматичка функција и преку прирокот тој се поврзува со останатите елементи во реченицата, како што се предметот, прилогот и сл.
1 Форми на подметот
Подметот е именска фраза во реченицата и може да се искаже со една од следните форми:
* чиста именска фраза, која нема членови, показни зборови, прилози и слично.
*:''Мачка јаде глушец.''*именска фраза со членови, показни зборови, прилози или слично зборовни групи.
*:''Големиот автомобил не се продава.''* глаголска именка.
*:''Јадењето е потребно за живите суштества.
* реченици кои почнуваат со да-конструкција (македонски) или со инфинитив. Ова може да функционира како вметната дел-реченица, и може на пример да вклучи прашално зборче.
*:''Да читаш е полесно отколку да пишуваш.''
*:''Кого да вработиш е тешко прашање.''
*целосна дел-реченица започната со службениот збор „дека“.
*:''Дека тој патувал низ светот е добро познат факт.''
* директен цитат.
*:''Те сакам е често користена реченица деновиве.''
* подметот во некои реченици може да се подразбере. Такви реченици се безличните реченици или заповедниот начин.
*:''Фрли го ѓубрето!''
* синтаксен експлетив. Ова се појавува кај јазици кои мора да имаат подмет (како англискиот на пример). Така на пример, во англискиот може да се употреби ''it'' или ''there'' како подмет и тогаш не се означува никакво лице.
*:''It rains.'' ([тоа] Врне.)
* катафорни зборови.
*:''Тоа беше познато за сите дека тој патувал низ светот''.
2 Наводи
* Everaert, M.; van Riemsdijk, H.; Goedemans, R. (eds) 2006. ''The Blackwell companion to syntax'', Volumes I–V, Blackwell, London.
* Hale, K.; Keyser, J. (2002). "Prolegomena to a theory of argument structure", ''Linguistic Inquiry Monograph, 39,'' MIT Press, Cambridge, Massachusetts.
* Halliday, M.A.K & Matthiessen, Christian M. I. M (2004). ''Subject, actor, theme'' in ''An introduction to functional grammar''. Hodder Arnold, London, England.
* Huddleston, R.; Pullum, K. (2005). ''A student's introduction to English grammar.'' Cambridge University Press.
* Moro, A. (1997). ''The raising of predicates: predicative noun phrases and the theory of clause structure'', Cambridge Studies in Linguistics, Cambridge University Press, Cambridge, England.
* Wlodarczyk André & Hélène (2006) “Subject in the Meta-informative Centering Theory” in Études cognitives / Studia kognitywne 7, SOW, PAN, Warsaw.[http://www.celta.paris-sorbonne.fr/anasem/asmic-papers/AS_&_MIC_publications.html]* Wlodarczyk André & Hélène (2008) “Roles, Anchors and Other Things we Talk About : Associative Semantics and Meta-Informative Centering Theory”, ed. Istvan Kecskes, Series: "Mouton Series in Pragmatics", Intercultural Pragmatics, Vol. 5. No. 3., Berlin/New York.
3 Поврзано
* Прирок
* Предмет
* Реченица